न्याय मित्र जोशी ने मुख्य मार्गों पर हो रहे अतिक्रमण और ट्रैफिक व्यवस्था का जायजा लिया
सिटी रिपोर्टर. जोधपुर | हाईकोर्टके आदेश पर नियुक्त न्यायमित्र अनिल जोशी ने शहर के मुख्य मार्गो पर हो रहे अतिक्रमण और यातायात में आने वाली हर बाधा का जायजा लिया। उनके साथ नगर निगम, यातायात पुलिस के अधिकारी और क्षेत्र से संबंधित थानाधिकारी भी थे। वे इसकी रिपोर्ट कोर्ट में पेश करेंगे। जोशी को निरीक्षण के दौरान जालोरी गेट से सरदार स्कूल के बीच चौराहों पर ठेलों और वाहनों का जाम मिला। जालोरी गेट से गोल बिल्डिंग होते हुए पूरी बी रोड के निरीक्षण में ट्रैफिक जाम और रोड पर बने कॉम्पलेक्स में पार्किंग की समस्या मिली बाद में सोजती गेट रोड पर बने रायबहादुर बाजार और मिनर्वा सेंटर में पार्किंग नहीं होने से रोड पर पड़े दुपहिया वाहनों से ट्रैफिक जाम रहने की समस्या नजर आई। निरीक्षण में ट्रैफिक थानाधिकारी गोपाल राणा , नगर निगम के अतिक्रमण प्रभारी गोपाल ओझा अन्य अधिकारी साथ थे।
hin_Deva hin_Deva